**Līgums Nr. FM VID 2023/207**

**“Blīvuma mērītāju diagnostika un remonts”**

Rīgā, Dokumenta datums ir tā elektroniskās

parakstīšanas datums

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk – Pasūtītājs, no vienas puses un

\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Blīvuma mērītāju diagnostika un remonts”, iepirkuma identifikācijas Nr. FM VID 2023/207, rezultātiem, noslēdz līgumu Nr.FM VID 2023/207 “Blīvuma mērītāju diagnostika un remonts”, turpmāk – Līgums:

1. **Līguma priekšmets**

Pasūtītājs uzdod, bet Izpildītājs apņemas saskaņā ar Līguma noteikumiem veikt blīvuma mērītāju **Model K-910B Buster Contraband Detector, Merlin 133 Contraband Detector, Xpose Contraband Detector** (turpmāk – Ierīces) diagnostiku (tehniskā stāvokļa novērtēšanu) un remontu (turpmāk – Pakalpojums).

1. **Līguma summa un norēķinu kārtība**
   1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk - PVN), kas tiek aprēķināts papildus saskaņā ar spēkā esošo PVN likmi. PVN samaksu saskaņā ar Latvijas Republikas normatīvajiem aktiem veic Pasūtītājs.
   2. Līguma kopējā summā ir ietvertas visas Līguma 1.punktā minētā Pakalpojuma izmaksas saskaņā ar Līguma pielikumā noteiktajām cenām, kā arī remontos izmantoto materiālu un detaļu izmaksas.
   3. Pakalpojuma cenās ir iekļautas visas izmaksas, kas saistītas ar Pakalpojuma nodrošināšanu un tā ietvaros veicamajiem darbiem, diagnostikas un remonta veikšanu Ierīcēm, (izņemot maksu par Ierīču remontam izmantojamām detaļām un materiāliem par kurām Pušu pilnvarotās personas vienojas atsevišķi), ieskaitot transporta izmaksas, nodokļus (izņemot PVN), nodevas, ar garantijas nodrošināšanu veiktajam Ierīces remontam saistītas izmaksas un ar garantijas nodrošināšanu Ierīces remontam izmantotajām detaļām, materiāliem saistītas izmaksas, ar nepieciešamo atļauju saņemšanu no trešajām personām saistītās izmaksas, darbaspēka izmaksas un citas ar Pakalpojuma savlaicīgu un kvalitatīvu izpildi saistītās izmaksas, kas nepieciešamas Līguma pilnīgai un kvalitatīvai izpildei.
   4. Ierīču remontam izmantoto detaļu, materiālu cenas tiek norādītas katrā attiecīgajā aktā par Ierīces diagnostikas un remonta veikšanu, un atbilst Pasūtītāja pilnvarotās personas Līguma 3.11.apakšpunktā noteiktajā kārtībā saskaņotajā Ierīces remonta tāmē norādītajām.
   5. Pēc katra attiecīgā akta par Ierīces diagnostikas veikšanu un akta par Ierīces diagnostikas un remonta veikšanu abpusējas parakstīšanas Izpildītājs sagatavo rēķinu un elektroniski nosūta to Pasūtītājam uz elektroniskā pasta adresi [FP.lietvediba@vid.gov.lv](mailto:FP.lietvediba@vid.gov.lv). Ja Izpildītājs vēlas sniegt e-rēķinus, tad tie nosūtāmi uz e-adresi EINVOICE\_VID@90000069281.  Ja Izpildītājs Pasūtītājam iesniedz elektronisko rēķinu tam jāatbilst normatīvajos aktos noteiktajam formātam. Par minētās elektroniskā pasta adreses izmaiņām Pasūtītājs rakstiski paziņo Izpildītājam un atsevišķi grozījumi Līgumā netiek veikti. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā punktā norādīto elektroniskā pasta adresi.
   6. Pasūtītājs veic samaksu 30 (trīsdesmit) dienu laikā pēc katra attiecīgā akta par Ierīces diagnostikas veikšanu un akta par Ierīces diagnostikas un remonta veikšanu abpusējas parakstīšanas un aktam atbilstoša Izpildītāja rēķina saņemšanas dienas, maksājumu pārskaitot uz IzpildītājaLīgumānorādīto norēķinu kontu kredītiestādē.
   7. Par samaksas brīdi uzskatāms naudas pārskaitīšanas datums no Pasūtītāja norēķinu konta.
   8. Pakalpojumu cenas ir norādītas, paredzot prognozējamo cenu svārstību risku un ir nemainīgas visa Līguma darbības laikā. Pasūtītājs veic samaksu saskaņā ar Līguma pielikumā norādītajām Pakalpojumu cenām.
   9. Pasūtītājam nav pienākuma izlietot visu Līguma 2.1.apakšpunktā noteikto Līguma summu, pasūtot Pakalpojumu Līguma darbības laikā.
   10. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.10.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **Pakalpojuma nodrošināšana**
   1. Izpildītājs nodrošina kvalitatīvu un savlaicīgu Ierīču diagnostikas (tehniskā stāvokļa novērtēšanas) un remonta veikšanu atbilstoši Līgumā noteiktajām prasībām.
   2. Izpildītājs, parakstot Līgumu, apliecina, ka Līguma darbības laikā, t.sk. arī garantijas termiņa laikā, Pakalpojuma izpildi nodrošinās un Līgumā norādīto darbu izpildi veiks sertificēti speciālisti, kuri ir apmācīti Ierīču diagnostikas un remonta veikšanai.
   3. Ierīču nodošanas un pieņemšanas vieta: Rīga, Talejas iela 1 (VID administratīvās ēkas darba telpas), Pasūtītāja darba laikā no pirmdienas līdz ceturtdienai no plkst.08:15 līdz plkst.17:00 un piektdienās no plkst.08:15 līdz plkst.15:45. Visi Līgumā paredzētie akti (nodošanas – pieņemšanas akts, akts par diagnostikas veikšanu, defektācijas akts, akts par Ierīces diagnostikas un remonta veikšanu) tiek sagatavoti elektroniski un Pušu pilnvarotās personas tos paraksta ar drošiem elektroniskiem parakstiem.
   4. Pasūtot Pakalpojumu, Līguma 9.1.2.1.apakšpunktā norādītā Pasūtītāja pilnvarotā persona (turpmāk – Pasūtītāja pilnvarotā persona) pēc nepieciešamības elektroniski nosūta Pakalpojuma pieteikumu Izpildītājam uz elektroniskā pasta adresi \_\_\_\_\_\_\_\_\_\_\_. *(Līguma apakšpunkts tiks papildināts atbilstoši izvēlētā pretendenta piedāvājumam)*
   5. Ierīces pieņemšana diagnostikai un remontam notiek 2 (divu) darbdienu laikā pēc Pasūtītāja pilnvarotās personas Pakalpojuma pieteikuma nosūtīšanas dienas Izpildītājam.
   6. Par Ierīces pieņemšanu diagnostikai un remontam Pušu pilnvarotās personas paraksta Ierīces nodošanas-pieņemšanas aktu.
   7. Izpildītājs Pakalpojuma ietvaros, bez papildus samaksas, patstāvīgi nodrošina Ierīču pieņemšanu/nodošanu, transportēšanu uz/no Pasūtītāja norādītās Ierīču nodošanas un pieņemšanas vietas Rīgā, Talejas ielā 1, Pasūtītāja darba laikā.
   8. 2 (divu) darbdienu laikā pēc Ierīces pieņemšanas diagnostikai un remontam Izpildītājs veic Ierīces diagnostiku.
   9. Ja Izpildītājs, veicot Ierīces diagnostiku konstatē, ka Ierīce ir darba kārtībā un tai nav nepieciešams remonts, Izpildītājs sagatavo aktu par Ierīces diagnostikas veikšanu, kā arī aktu par Ierīces nodošanu-pieņemšanu pēc diagnostikas veikšanas, kurus vienlaicīgi ar Ierīci 2 (divu) darbdienu laikā pēc Ierīces pieņemšanas diagnostikai un remontam iesniedz elektroniski Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā.
   10. Ja Izpildītājs, veicot Ierīces diagnostiku, konstatē, ka Ierīces remontu veikt ir iespējams, Izpildītājs 2 (divu) darbdienu laikā pēc Ierīces pieņemšanas diagnostikai un remontam iesniedz Pasūtītāja pilnvarotajai personai saskaņošanai Ierīces remonta tāmi, kurā norāda Ierīci, paredzamo remonta ilgumu darba stundās, remonta izpildes termiņu, remontam nepieciešamās detaļas, materiālus un to cenas, un kopējās izmaksas.
   11. Pasūtītāja pilnvarotā persona 3 (trīs) darbdienu laikā izvērtē Izpildītāja iesniegto Ierīces remonta tāmi, un to saskaņo vai noraida, elektroniski nosūtot attiecīgo informāciju Izpildītāja pilnvarotajai personai uz Līgumā norādīto elektroniskā pasta adresi. Pasūtītāja pilnvarotā persona, izvērtējot Ierīces remonta izmaksas, ir tiesīga nesaskaņot Izpildītāja iesniegto Ierīces remonta tāmi, tādā gadījumā norādot uz turpmāko rīcību.
   12. Ja Izpildītāja iesniegtā Ierīces remonta tāme netiek saskaņota, Pasūtītāja pilnvarotā persona par to nosūta informāciju Izpildītāja pilnvarotajai personai uz Līgumā norādīto elektroniskā pasta adresi. Izpildītājs sagatavo aktu par Ierīces diagnostikas veikšanu, kā arī aktu par Ierīces nodošanu-pieņemšanu pēc diagnostikas veikšanas, kurus vienlaicīgi ar Ierīci 2 (divu) darbdienu laikā pēc šajā punktā norādītās informācijas nosūtīšanas dienas iesniedz elektroniski Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā.
   13. Ja Izpildītājs, veicot Ierīces diagnostiku, konstatē, ka Ierīces remontu veikt nav iespējams, Izpildītājs sagatavo Ierīces defektācijas aktu ar Ierīces bojājumu aprakstu, aktu par Ierīces diagnostikas veikšanu, kā arī aktu par Ierīces nodošanu-pieņemšanu pēc diagnostikas veikšanas, kurus vienlaicīgi ar Ierīci 2 (divu) darbdienu laikā pēc Ierīces pieņemšanas diagnostikai un remontam iesniedz elektroniski Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā. Pirms aktu parakstīšanas tie tiek saskaņoti elektroniski.
   14. Ierīces defektācijas aktu ar Ierīces bojājumu aprakstu Izpildītājs pirmspārbaudei nosūta Līguma 9.1.2.2.apakšpunktā norādītajai Pasūtītāja pilnvarotajai personai uz Līgumā norādīto elektroniskā pasta adresi.
   15. Aktā par Ierīces diagnostikas veikšanu Izpildītājs norāda Ierīci, diagnostikas veikšanas rezultātu, diagnostikas veikšanas cenu.
   16. Izpildītājs uzsāk veikt Ierīces remontu tikai pēc tam, kad Pasūtītāja pilnvarotā persona ir saskaņojusi Izpildītāja iesniegto Ierīces remonta tāmi Līguma 3.11.apakšpunktā noteiktajā kārtībā, un par to ir nosūtījusi informāciju Izpildītāja pilnvarotajai personai uz Līgumā norādīto elektroniskā pasta adresi.
   17. Ierīces remonta veikšanas termiņš ir 30 (trīsdesmit) dienas no Ierīces remonta tāmes saskaņošanas dienas Līguma 3.11.apakšpunktā noteiktajā kārtībā. Ja Ierīces remontu sākotnēji nav iespējams veikt 30 (trīsdesmit) dienu laikā, tad Izpildītājs veic Ierīces remontu termiņā, kuru elektroniski ir saskaņojusi Pasūtītāja pilnvarotā persona, Līguma 3.11.apakšpunktā noteiktajā kārtībā nosūtot informāciju Izpildītājam par attiecīgās Ierīces remonta tāmes saskaņošanu.
   18. Pēc Ierīces remonta veikšanas Izpildītājs sagatavo aktu par Ierīces diagnostikas un remonta veikšanu, kā arī aktu par Ierīces nodošanu-pieņemšanu pēc diagnostikas un remonta veikšanas, kurus vienlaicīgi ar remontēto Ierīci iesniedz elektroniski Pasūtītāja pilnvarotajai personai, iepriekš saskaņojot noteiktu Ierīces nodošanas laiku Pasūtītāja darba laikā.
   19. Aktā par Ierīces diagnostikas un remonta veikšanuIzpildītājs norāda Izpildītāju, Pasūtītāju, līguma numuru, datumu, izpildes vietu, Ierīci, diagnostikas veikšanas rezultātu, diagnostikas veikšanas cenu, veiktā remonta ilgumu darba stundās, remonta 1 (vienas) darba stundas cenu, remontam izmantotās detaļas, materiālus un to cenas, kas atbilst Pasūtītāja saskaņotajai Ierīces remonta tāmei, un kopējās izmaksas.
   20. Pasūtītāja pilnvarotā persona ir tiesīga neparakstīt aktu par Ierīces diagnostikas un remonta veikšanu, ja Pasūtītāja pilnvaroto personu neapmierina veiktā remonta kvalitāte, vai arī aktā norādītās remonta izmaksu summas neatbilst Līguma 3.11.apakšpunktā noteiktajā kārtībā saskaņotajā Ierīces remonta tāmē norādītajām. Šajā gadījumā Pasūtītāja pilnvarotā persona 3 (trīs) darbdienu laikā nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildus samaksas īsākajā iespējamā termiņā novērš nosūtītajā pretenzijā norādītos trūkumus, un nekavējoties elektroniski informē Pasūtītāja pilnvaroto personu, kā arī Līgumā noteiktajā kārtībā atkārtoti iesniedz aktu par Ierīces diagnostikas un remonta veikšanu. Ierīces remonta veikšanas termiņa kavējuma laikā netiek ieskaitīts laika periods no Ierīces saņemšanas dienas, atbilstoši Līguma 3.18.apakšpunktam, līdz pretenzijas nosūtīšanas dienai.
   21. Katras attiecīgās Ierīces diagnostika un/vai remonts tiek uzskatīti par veiktiem ar dienu, kad Izpildītājs ir iesniedzis Līguma 9.1.2.2.apakšpunktā norādītai Pasūtītāja pilnvarotai personai Līgumā noteiktos saistošos dokumentus un Pušu pilnvarotās personas ir parakstījušas Līgumā noteiktos atbilstošos aktus. Katru attiecīgo aktu par Ierīces diagnostikas veikšanu un aktu par Ierīces diagnostikas un remonta veikšanu paraksta Līguma 9.1.2.2.apakšpunktā norādītā Pasūtītāja pilnvarotā persona un Līguma 9.1.1.apakšpunktā norādītā Izpildītāja pilnvarotā persona.
   22. Līguma 9.1.2.2.apakšpunktā noteiktā Pasūtītāja pilnvarotā persona, konstatējot sniegtā Pakalpojuma izpildes termiņa kavēšanu, to norāda attiecīgajā nodošanas – pieņemšanas aktā, kā arī norāda līgumsoda piemērošanas pamatojumu atbilstoši Līguma konkrētam apakšpunktam.
   23. Katrs attiecīgais abpusēji parakstītais akts par Ierīces diagnostikas veikšanu un akts par Ierīces diagnostikas un remonta veikšanu ir pamatojums rēķinu izsniegšanai no Izpildītāja puses.
3. **Garantijas nosacījumi**
   1. Izpildītājs sniegtā Pakalpojuma ietvaros veiktajam Ierīces remontam un Ierīces remontam izmantotajām detaļām, materiāliem nodrošina 1 (viena) gada garantiju no katra attiecīgā akta par Ierīces diagnostikas un remonta veikšanu abpusējas parakstīšanas dienas.
   2. Par garantijas laikā konstatētajiem Ierīces bojājumiem, kas radušies pēc Izpildītāja veiktā remonta, Pasūtītāja pilnvarotā persona sastāda motivētu pretenziju un 3 (trīs) darbdienu laikā nosūta to uz Līgumā norādīto Izpildītāja pilnvarotās personas elektroniskā pasta adresi.
   3. Ierīces bojājumu gadījumos, kas radušies garantijas laikā Izpildītāja nekvalitatīvi veikta remonta vai Ierīces remontam izmantoto nekvalitatīvu detaļu, materiālu dēļ, Izpildītājs par saviem līdzekļiem bez papildus samaksas veic Ierīces remontu un novērš Ierīces bojājumus 10 (desmit) darbdienu laikā no Pasūtītāja pilnvarotās personas motivētas pretenzijas nosūtīšanas dienas uz Līgumā norādīto Izpildītāja pilnvarotās personas elektroniskā pasta adresi.
   4. Līguma garantijas noteikumi attiecas uz garantijas darbības laikā neierobežotu reižu skaitu veiktu Ierīču remontu un Ierīču remontā izmantotajām (nomainītajām) detaļām, materiāliem.

**5. Pušu atbildība**

1. Par Līguma noteikumu neizpildi vai nepienācīgu izpildi Puses ir atbildīgas Līgumā un Latvijas Republikas spēkā esošajos normatīvajos aktos noteiktajā kārtībā.
2. Pusēm saskaņā ar Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.
3. Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendārajā dienā pēc Līgumā noteiktā saistības izpildes termiņa un ietver dienu, kurā saistība izpildīta. Līgumsodu aprēķina no attiecīgās summas bez PVN.
4. Ja Pasūtītājs kavē Izpildītāja iesniegtā rēķina apmaksu, Izpildītājs prasa un Pasūtītājs maksā līgumsodu 0,1% (procenta viena desmitā daļa) apmērā no kavētā maksājuma summas par katru nokavēto maksājuma dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.
5. Pasūtītājs neatbild par Izpildītāja saistībām, kuras tas uzņēmies attiecībā pret trešajām personām sakarā ar Līguma izpildi.
6. Par Līguma 3.5.apakšpunktā noteiktā Ierīces pieņemšanas diagnostikai un remontam termiņa nokavējumu, Līguma 3.8.apakšpunktā noteiktā Ierīces diagnostikas veikšanas termiņa nokavējumu, Līguma 3.10.apakšpunktā noteiktā Ierīces remonta tāmes iesniegšanas saskaņošanai termiņa nokavējumu, Līguma 3.9., 3.12. un 3.13.apakšpunktos noteiktā dokumentu un Ierīces nodošanas Pasūtītājam termiņa nokavējumu un 3.17.apakšpunktā noteiktā Ierīces remonta veikšanas termiņa nokavējumu, Pasūtītājs prasa un Izpildītājs maksā līgumsodu 20,00 EUR (divdesmit *euro* 00 centi) apmērā par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 400,00 EUR (četri simti *euro* un 00 centi).
7. Ja garantijas termiņa laikā Izpildītājs neievēro Līguma 4.3.punktā noteikto Ierīces remonta un bojājumu novēršanas termiņu, Pasūtītājs prasa un Izpildītājs maksā līgumsodu 20,00 EUR (divdesmit *euro* un 00 centi) apmērā par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 400 EUR (četri simti *euro* un 00 centi).
8. Par 7.1.apakšpunktā minētās informācijas prettiesisku izpaušanu Pasūtītājs prasa un Izpildītājs maksā līgumsodu 100,00 EUR (viens simts *euro* 00centi) apmērā par katru konstatēto gadījumu.
9. Izpildītājs ir materiāli atbildīgs par Izpildītājam nodoto Ierīču saglabāšanu, Izpildītājam nodrošinot Pakalpojumu.
10. Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.
11. Par Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – līgumsodu ietvert nākamajā Pasūtītājam maksājamā summā (dzēst ieskaita veidā) vai nomaksāt vienā mēnesī, nepārsniedzot Līguma spēkā esamības termiņu.
12. Ja Izpildītājs, piekrīt līgumsodu dzēst ieskaita veidā, tad Izpildītājs izrakstot nākamo rēķinu par sniegto Pakalpojumu rēķinā norāda Pakalpojuma kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītājam maksājamām summām.
13. Ja Izpildītājs neveic aprēķinātā līgumsoda samaksu 5.11.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.
14. **Līguma darbības termiņš**
    1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
    2. Pakalpojumi tiek pasūtīti 36 (trīsdesmit sešus) mēnešus no Līguma spēkā stāšanās dienas vai līdz brīdim, kad ir izlietota Līguma 2.1.apakšpunktā noteiktā Līguma kopējā summa (atkarībā no tā, kurš nosacījums iestāsies pirmais).
    3. Līgums ir spēkā līdz Pušu saistību pilnīgai izpildei.
    4. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
    5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstiski paziņojot par to Izpildītājam:
       1. ja atbilstoši Starptautisko un Latvijas Republikas nacionālo sankciju likumam Līguma 9.10.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
       2. ja uz Izpildītāju Līguma spēkā esības laikā iestājas kāds no nosacījumiem, kas izriet Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
    6. Neskatoties uz Līguma izbeigšanu vai Līguma 6.2.apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi, izņemot Līguma 6.5.apakšpunktā noteikto gadījumu. Līguma izbeigšana neietekmē pienākumu veikt samaksu par faktiski veiktajiem un no Pasūtītāja puses pieņemtajiem Pakalpojumiem Līguma darbības laikā, izņemot Līguma 2.10.apakšpunktā noteikto gadījumu.
15. **Pasūtījumu konfidencialitāte un fizisko personu datu aizsardzība**

**7.1.** Puses apņemas visā Pušu sadarbības laikā, kā arī pēc Līguma izbeigšanās neizpaust trešajām personām finansiālu un cita veida informāciju, kas Pusēm kļuvusi zināma Līguma izpildes rezultātā. Šāda informācija tiek uzskatīta par konfidenciālu un nevar tikt izpausta vai padarīta publiski pieejama bez Pušu rakstiskas piekrišanas, izņemot Latvijas Republikā spēkā esošajos normatīvajos aktos noteiktos gadījumus.

**7.2.** Līguma 7.1.apakšpunktā noteiktā informācija netiek uzskatīta par konfidenciālu, ja tā kļuvusi publiski pieejama saskaņā ar Latvija Republikas normatīvajos aktos noteiktajām prasībām (iekļauta Pušu administrācijas un grāmatvedības sagatavotos publiska rakstura pārskatos, atskaitēs u.tml.) vai ja informāciju pieprasa Latvijas Republikā spēkā esošajos normatīvajos aktos noteiktās institūcijas vai organizācijas, kurām uz to ir likumīgas tiesības.

**7.3.** Puses ar informācijas prettiesisku izpaušanu Līguma ietvaros saprot - tās nodošanu mutiski, rakstiski, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

**7.4.** Par Līguma izpildes laikā iegūtajiem dokumentiem, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai Regulas vai Latvijas Republikas normatīvie akti paredz šādu datu nodošanu. Puses apņemas iznīcināt no otras Puses iegūtos dokumentus, kas satur vai var saturēt fizisko personu datus, ja izbeidzas nepieciešamība tos apstrādāt Līguma izpildes nodrošināšanai. Izpildītājam ir pienākums, sniedzot Pakalpojumu, īstenot atbilstošus tehniskos un organizatoriskos pasākumus, lai ievērotu Regulas un Latvijas Republikas normatīvajos aktos noteiktās prasības attiecībā uz fizisko personu datu aizsardzību.

**8. Nepārvarama vara**

**8.1.** Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (*Force majeure*) rezultātā.

**8.2.** Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).

**8.3.** Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darbdienu laikā pēc šādu apstākļu iestāšanās un paziņojumam, nepieciešamības gadījumā, jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.

**8.4.** Puses tiek atbrīvotas no atbildības saskaņā ar Līguma 8.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 8.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.

**8.5.** Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**9. Citi noteikumi**

* 1. Puses Līgumā noteikto saistību izpildes nodrošināšanai pilnvaro šādas atbildīgās personas:
     1. no Izpildītāja puses: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
     2. no Pasūtītāja puses:
        1. jautājumos, kas skar tiesības nosūtīt Pakalpojuma pieteikumus, saskaņot un/vai noraidīt Ierīču remonta tāmes saskaņā ar Līguma 3.11.punktu, nosūtīt pretenzijas:\_\_\_\_\_\_\_\_\_\_\_\_\_\_\_;
        2. jautājumos, kas skar tiesības apstiprināt Pakalpojuma saņemšanu (parakstīt Ierīču nodošanas - pieņemšanas aktus, Pakalpojuma nodošanas - pieņemšanas aktus), citu ar Līguma izpildi saistīto jautājumu risināšanai, kas nav saistīti ar Līguma 9.1.2.1.apakšpunktā noteikto:\_\_\_\_\_\_\_\_\_\_\_\_\_\_\_\_\_\_\_\_.
  2. Pasūtītāja pilnvarotās personas nav pilnvarotas veikt grozījumus un papildinājumus Līgumā un tā pielikumā.
  3. Pasūtītāja un Izpildītāja (to pilnvaroto personu, kas noteiktas Līguma 9.1.apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līgumā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
  4. Kādam no Līguma noteikumiem zaudējot spēku Latvijas Republikā spēkā esošo normatīvo aktu grozījumu gadījumā, Līgums nezaudē spēku tā pārejos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
  5. Ja kādai no Pusēm tiek mainīti Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski, nosūtot vēstuli, paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minēto paziņojumu no Pasūtītāja puses ir tiesīgs parakstīt patstāvīgās struktūrvienības vadītājs, vadītāja vietnieks vai persona, kura viņus aizvieto.
  6. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Izpildītājs brīdina Pasūtītāju par šādu apstākļu iestāšanos vismaz 1 (vienu) mēnesi iepriekš.
  7. Par Līguma grozījumiem, izņemot Līguma 2.5. un 9.5.apakšpunktā noteiktos gadījumus, Puses vienojas rakstiski. Līguma grozījumi ir Līguma neatņemama sastāvdaļa. Puses var grozīt Līgumā noteikto Pakalpojumu pasūtīšanas un sniegšanas kārtību, termiņus, ja šādu grozījumu nepieciešamību pamato objektīvi apstākļi vai lai novērstu kļūdas.
  8. Neviena no Pusēm nedrīkst nodot savas tiesības, kas saistītas ar Līgumu, trešajai personai bez otras Puses rakstiskas piekrišanas.
  9. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem. Strīdus, kas var rasties Līguma izpildes rezultātā vai saistībā ar Līgumu, Puses risina savstarpējo pārrunu ceļā. Ja vienošanās netiek panākta, tad strīdu risina tiesā Latvijas Republikas spēkā esošo normatīvo aktu paredzētajā kārtībā.
  10. Izpildītājs 2 (divu) darbdienu laikā rakstveidā informē Pasūtītāju:
      1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
      2. ja mainās Izpildītājadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
  11. Izpildītājs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
  12. Līgums sastādīts latviešu valodā elektroniska dokumenta veidā un parakstīts ar drošu elektronisko parakstu.

**10. Pušu rekvizīti**

|  |  |
| --- | --- |
| Pasūtītājs | Izpildītājs |
| Valsts ieņēmumu dienests | Nosaukums |
| Talejas iela 1, Rīga, LV-1978 | Adrese |
| Reģ.Nr.: 90000069281 | Reģ.Nr. |
| PVN maksātāja Nr.: LV90000069281 | PVN maksātāja Nr.: |
| Tālr.: 67122689 | Tālr.: |
| E-pasts: [vid@vid.gov.lv](mailto:vid@vid.gov.lv) | E-pasts: |
| E-Adrese: \_DEFAULT@90000069281 | E-Adrese: |
|  |  |
| Norēķinu rekvizīti | Norēķinu rekvizīti |
| Valsts kase | Kredītiestāde |
| Kods: TRELLV22 | Kods: |
| Konta Nr.:LV26TREL2130056037000 | Konta Nr.: |
|  |  |
| Ģenerāldirektor\_ \_\_\_\_\_\_\_\_\_\_\_\_\_\_\_ | Amats, vārds, uzvārds |
| (\*paraksts) | (\*paraksts) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

Pielikums

Līgumam Nr. FM VID 2023/207

Rīgā, Dokumenta datums ir tā elektroniskās

parakstīšanas datums

**PAKALPOJUMA CENAS**

Valsts ieņēmumu dienests, tā ģenerāldirektor\_ \_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_, turpmāk – Pasūtītājs, no vienas puses un

\_\_\_\_\_\_\_\_\_\_\_\_, tā\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_, turpmāk – Izpildītājs, no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma “Blīvuma mērītāju diagnostika un remonts”, iepirkuma identifikācijas Nr. FM VID 2023/207, rezultātiem, vienojas par šādām Ierīču diagnostikas, remonta un defektācijas akta cenām:

*Tiks papildināts atbilstoši Pretendenta piedāvājuma 4.punkta “Finanšu piedāvājums” 3.tabulai un izvēlētā pretendenta piedāvājumam.*

**Pušu paraksti:**

|  |  |
| --- | --- |
| **Pasūtītājs:**  Valsts ieņēmumu dienesta | **Izpildītājs:**  Nosaukums |
| Ģenerāldirektor\_ | Amats, vārds, uzvārds |
| (\*paraksts) | (\*paraksts) |

\*ŠIS DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU